वाट्सएप और फेसबुक मैसेंजर से करीबियों के संपर्क में है निखिल
सेक्स स्कैंडल में शामिल हैं चार आईएएस, तीन आईपीएस, एक सांसद एक मंत्री
पूर्वमंत्री की बेटी के साथ यौन शोषण के मामले में फरार चल रहे आरोपी निखिल प्रियदर्शी को गिरफ्तार करने के लिए एसआईटी और पटना पुलिस की टीम ने छापेमारी तेज कर दी है। जांच में निखिल के दोषी पाए जाने के बाद एसआईटी ने कोर्ट से उसके खिलाफ गिरफ्तारी वारंट पहले ही ले लिया है। उसे पकड़ने के लिए बिहार के कई शहरों से लेकर कोलकाता, दिल्ली, मुंबई, शिमला, चंडीगढ़ से लेकर अन्य राज्यों में एसआईटी और पटना पुलिस की टीम लगातार छापेमारी कर रही है। टीम के साथ तकनीकी टीम भी है। जो निखिल के मोबाइल का लोकेशन लेने में जुटी है।
भनकलगी तो मोबाइल से बात करना छोड़ा
पुलिसके लिए मुश्किल की बात यह है कि वह एक मोबाइल और सिम से एक ही बार बात कर रहा है। जब उसे पुलिस का पीछा करने की भनक लग गई तो उसने मोबाइल से बात करना छोड़ दिया और वाट्सएप और फेसबुक मैसेंजर से पटना में अपने करीबियों से बात कर रहा है। उसका आखिरी लोकेशन दिल्ली में मिला है। उसके बाद से उसका कुछ अतापता नहीं है। हालांकि साइबर सेल की टीम उसके वाट्सएप पर भी नजर रखे हुए हैं लेकिन सूत्रों का कहना है उसने फेक आईडी से वाट्सएप बना लिया है। पुलिस की एक टीम निखिल के परिजनों आैर करीबियों पर भी पैनी नजर बनाए हुए है लेकिन एसआईटी या पटना पुलिस को उसके बारे में कुछ ठोस सुराग नहीं मिला है।
अबकोर्ट से इश्तिहार वारंट लेगी पुलिस
इधर,एसआईटी सूत्रों का कहना है कि निखिल की जमानत खारिज कर दी गई है। अगर वह गिरफ्तार नहीं होता है या सरेंडर नहीं करता है तो पुलिस उसके खिलाफ इश्तिहार वारंट लेगी। अगर उसपर भी कार्रवाई नहीं हुई तो फिर कुर्की जब्ती के लिए आवेदन देगी।
bho_Deva bho_Deva hin_Deva hin_Deva hin_Deva hin_Deva hin_Deva